76 LA CHASSE ROVALE. 



CHAPITRE XXV. 



De diuerses autres sortes de iugements que l'on 

 a d'vn Cerf. 



LA pluspart de ceux qui font profession de la 

 Vénerie ne prennent iugement que des qua- 

 tre connoissances que i'ay descrites cy-dessus : 

 Encores si mal qu'ils ne s'en acquittent comme 

 il est nécessaire. Or ie diray qu'après qu'on a 

 iugéd'vn Cerf par ces quatre connoissances, il 

 y en a deux autres par lesquelles vn Veneur 

 en peut bien iuger. La première, à la façon dont 

 il se desbuche pour aller au viandis, et quand il 

 y est la façon dont il viande. L'autre la manière 

 dont il vse à son rembuscliement, vn grand Cerf 

 qui n'a point eu effroy iamais ne se desbuche 

 qu'au pas et à l'aise, et déliant que sortir en- 

 tièrement du bois il s'arreste, regardant de toutes 

 parts s'il y a chose qui luy puisse mal faire en 

 son viandis, il choysit les herbes qui sont de 

 meilleure nourriture, comme pois, febues, et 

 toute autre sorte d'herbes ramées. Il passera tout 

 autre sorte de viandis pour aller faire sa nuict 

 en celle-cy quand bien il y auroit vn quart de 

 lieuë et dauantage de sa demeure, et si d'auen- 

 ture il n'en trouue ne faudra de se prendre au 



